**NÁVRH**

**Všeobecne záväzné nariadenie obce Tureň**

**č. 4/2020**

**miestnych daniachna kalendárny rok 2021**

Obec Tureň v zmysle § 4 ods. 3 písm. c/, § 6 a § 11 ods. 4 písm. d) e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 29, § 36, § 43, § 51, § 59 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje

**Článok I.**

# § 1 Základné ustanovenie

Obec ako správca dane v nadväznosti na § 98 zákona 582/2004 Z.z. o miestnych daniach a miestnom poplatku za komunálne odpady a drobné stavebné odpad ustanovuje **na kalendárny rok 2021 tieto miestne dane:**

* **daň za psa**
* **daň za užívanie verejného priestranstva**

 **Článok I.**

# Daň za psa

**§ 2**

##  Úvodné ustanovenie

Základné náležitosti o miestnej dani za psa sú ustanovené v § 22 až 29 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 3**

**Predmet dane**

Predmetom dane je pes starší ako 6 mesiacov chovaný fyzickou osobou alebo právnickou osobou.

**§ 4**

**Základ dane**

Základom dane je počet psov.

**§ 5**

**Sadzba dane**

Sadzba dane je **7,- €** za jedného psa za kalendárny rok.

**§ 6**

**Evidencia psov**

 Daňovník je povinný vyzdvihnúť si registračnú známku pre každého psa.

Za vydanie:

 a/ prvej známky sa neplatí

 b/ za náhradnú známku sa platí 3,50 €.

**§ 7**

## Platenie dane

Správca dane určuje, že vyrubená daň za psa je splatná v jednej splátke.

 **§ 8**

**Oslobodenie od dane za psa**

Správca dane ustanovuje zľavu od dane za psa u daňovníkov (fyzických a právnických osôb) ak daňovníkom je nevidomá osoba v celom rozsahu.

**Článok III.**

# Daň za užívanie verejného priestranstva

**§ 9**

## Úvodné ustanovenie

Základné náležitosti o miestnej dani za užívanie verejného priestranstva sú ustanovené v § 30 až 36 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

## § 10

## Predmet dane

Predmetom dane za užívanie verejného priestranstva je osobitné užívanie verejného priestranstva.Verejným priestranstvom na účely tohto VZN sú verejnosti prístupné pozemky

vo vlastníctve obce.

**§ 10**

 **Základ dane**

Základom dane je výmera užívaného verejného priestranstva v m2 alebo parkovacie miesto.

**§ 11**

**Sadzba dane**

1. Sadzba dane za užívanie verejného priestranstva je
2. **4,- eur** za jednorazové užívanie verejného priestranstva pri poskytovaní služieb a pri predaji tovarov
3. **70,- eur** za umiestnenie zariadenia cirkusu
4. **70,- eur** za umiestnenie lunaparku a iných atrakcií
5. **0,30 eur** za každý, aj neúplný m2 užívaného priestranstva za účelom dočasnej skládky a každý, aj neúplný deň
	1. Poplatok uvedený v ods. 1 písm. e) sa neplatí, ak právnická alebo fyzická osoba odstráni skládku do 15 dní od jej založenia a verejné priestranstvo uvedie do pôvodného stavu

**§ 12**

## Vznik a zánik daňovej povinnosti

1. Daňová povinnosť vzniká dňom začatia užívania verejného priestranstva a zaniká dňom skončenia osobitného užívania verejného priestranstva.
2. Daňovník je povinný oznámiť svoj zámer osobitného užívania verejného priestranstva správcovi

dane najneskôr v deň vzniku daňovej povinnosti.

**Článok VII.**

**Zrušovacie ustanovenie**

Týmto všeobecne záväzným nariadením sa zrušuje všeobecne záväzné nariadenie obce o miestnych daniach a miestnom poplatku č.5/2019,uznesením č. 112/201, zo dňa 26.11.2019

**Článok VIII**

**Záverečné ustanovenie**

1. Obecné zastupiteľstvo obce Tureň sa na tomto všeobecne záväznom nariadení o miestnych daniach na príslušné zdaňovacie obdobie **roka 2021** na svojom zasadnutí uznieslo dňa .....................2020 , uznesením č.....................
2. VZN nadobúda účinnosť dňom 1.1.2021

 .........................................

Štefan Čermák

 Starosta obce

Vyvesené: 27.11.2020

Zvesené: